31 मार्च तक बिना जुर्माना ईएसआईसी का होगा निबंधन
31 मार्च तक बिना जुर्माना ईएसआईसी का होगा निबंधन
पटना | कर्मचारीराज्य बीमा निगम 31 मार्च तक नियोजकों एवं कर्मचारियों के निबंधन का विशेष अभियान चला रहा है। इसमें ऐसे संस्थान, जो किसी कारणवश अबतक निबंधन नहीं करा सके हैं, वे बगैर किसी पेनॉल्टी के निबंधन करा सकते हैं। इसी क्रम में गुरुवार को निगम ने एनटीपीसी, बाढ़ में जागरूकता अभियान सह सेमिनार का आयोजन किया। कार्यक्रम में निगम के उप निदेशक प्राणेश कुमार सिन्हा, सहायक निदेशक एपी गाड़ा ने भी विचार प्रकट किये। बैठक में एनटीपीसी के समूह महाप्रबंधक बालाजी अयंगर एवं एजीएम विनय कुमार शर्मा सहित करीब 40 अधिकारी शामिल हुए। दूसरी बैठक में एनटीपीसी के 70 से अधिक कांट्रेक्टर के साथ बैठक हुई और एनटीपीसी से संबंधित पांच हजार कर्मचारियों को 31 मार्च से पहले सूचीबद्ध करने का निर्णय हुआ। निगम फतुहा, सासाराम, राजगीर, बक्सर, सारण स्थित बेला, मढ़ौरा एवं हिलसा आदि स्थानों पर भी आने वाले दिनों में ऐसे जागरूकता कार्यक्रम करेगा।
hin_Deva hin_Deva hin_Deva